**Pielikums**

pie Daugavpils valstspilsētas pašvaldības domes

2025.gada\_\_.\_\_\_\_\_\_ lēmuma Nr. \_\_

“Par atļauju slēgt Sadarbības līgumu un Nodomu protokolu

sadarbību projekta “Bibliotēku tilti: trešo valstu valstspiederīgo integrācijas un iekļaušanas veicināšana Eiropā, izmantojot bibliotēkas un vietējās partnerības”

īstenošanai”

**sadarbības līgums Nr.** **\_\_\_\_\_\_\_\_\_**

**par Eiropas Komisijas līdzfinansētā**

**projekta “Bibliotēku tilti: trešo valstu valstspiederīgo integrācijas un iekļaušanas veicināšana Eiropā, izmantojot Bibliotēkas un vietējās partnerības”**

**(LIBRI AMIF-2023-TF2-AG-CALL-AMIF)**

**aktivitāšu īstenošanu**

Rīgā, *dokumenta datums skatāms laika zīmogā*

**Kultūras informācijas sistēmu centrs**, turpmāk – Centrs, ko saskaņā ar Ministru kabineta 2012. gada 28. decembra noteikumiem Nr. 928 “Kultūras informācijas sistēmu centra nolikums” pārstāv tā direktora p.i. Sandra Ozoliņa, no vienas puses, un

**Daugavpils valstspilsētas pašvaldības iestāde “Latgales Centrālā bibliotēka”,** turpmāk – Sadarbības partneris, ko saskaņā ar nolikumu pārstāv tās vadītāja Jeļena Šapkova, no otras puses,

kopā saukti par Pusēm un atsevišķi - par Pusi,

pamatojoties uz Valsts pārvaldes iekārtas likuma 61. panta pirmo daļu,

ņemot vērā to, ka Centrs ir noslēdzis Konsorcija līgumu par Eiropas Komisijas līdzfinansētā projekta “Bibliotēku tilti: trešo valstu valstspiederīgo integrācijas un iekļaušanas veicināšana Eiropā, izmantojot Bibliotēkas un vietējās partnerības” (LIBRI AMIF-2023-TF2-AG-CALL-AMIF), turpmāk tekstā – Projekts, īstenošanu,

ņemot vērā to, ka Sadarbības partneris izteicis vēlmi piedalīties Centra īstenotajās aktivitātēs Projekta ietvaros,

Puses noslēdz šādu sadarbības līgumu (turpmāk – Līgums):

1. **SADARBĪBAS PRIEKŠMETS**
	1. Līguma priekšmets ir Pušu sadarbība Centra aktivitāšu īstenošanā Projekta mērķu sasniegšanai.
	2. Projekta mērķis: izstrādāt un īstenot integrācijas stratēģiju un plānu, kas paredz trešo valstu pilsoņu sekmīgu iekļaušanu sabiedrībā reģionālā līmenī un vietējā kopienā, izmantojot bibliotēku pakalpojumus, lai:
		1. nodrošinātu trešo valstu pilsoņu piekļuvi pielāgotiem bibliotēku resursiem un pakalpojumiem, kas atbalsta to integrāciju vietējās kopienās;
		2. veicinātu vietējo stratēģiju un partnerību attīstību, kas atbalsta integrāciju un trešo valstu pilsoņu iekļaušanu.
	3. Sekojošas Projekta aktivitātes, kuras tiks īstenotas Līguma ietvaros:
		1. trešo valstu pilsoņu integrācijas stratēģijas izstrāde un ieviešana vietējās kopienās;
		2. informatīvu/izglītojošu semināru vai tematisku pasākumu organizēšana trešo valstu pilsoņiem, izmantojot Sadarbības partneru infrastruktūru;
		3. apmācību organizēšana Sadarbības partneru bibliotēku darbiniekiem un kopienu organizācijām;
		4. hakatonu organizēšana, izmantojot Sadarbības partneru infrastruktūru un iesaistot tajos vietējās kopienas pārstāvjus, kas saistīti ar integrācijas darbu;
		5. Sadarbības partneru bibliotēku darbinieku pieredzes apmaiņas braucieni uz citām novadu, reģionu, valsts bibliotēkām ar mērķi popularizēt savu darba pieredzi un iegūt/adaptēt kolēģu labās prakses piemērus.
	4. Projekta aktivitāšu izmaksas apmaksā Centrs no Projektam piešķirtā līdzfinansējuma.
	5. Ja Projekta aktivitāšu īstenošanai ir nepieciešams iegadāties preces vai pakalpojumus, kurus lietderīgāk pasūtīt Sadarbības partnerim, Sadarbības partneris iepriekš saskaņo izmaksu tāmes ar Centru.
	6. Preču vai pakalpojumu iegādei Sadarbības partneris nodrošina rēķinu un/vai nodošanas-pieņemšanas aktu. Rēķins tiek izrakstīts uz Centra vārdu, kuru Centrs apmaksā atbilstoši saskaņotai tāmei.
	7. Projekta aktivitāšu plānošanā un īstenošanā ir piemērojamas Publisko iepirkumu likuma prasības.
	8. Jebkādas Projekta aktivitātes, kuras Sadarbības partneris plānos īstenot, ir iepriekš saskaņojamas ar Centru.
	9. Sadarbības partneris konceptuāli atbalsta Projekta aktivitātes savās bibliotēkās vai, vajadzības gadījumā, citās pašvaldības iestāžu telpās, slēdzot atsevišķu vienošanos par bibliotēkas vai savas pašvaldības telpu izmantošanu.
	10. Sadarbības partnera nozīmētais koordinators (Līguma 2.3.punkts) iesaistās projekta aktivitātēs reģionālā, valsts un starptautiskā līmenī, piedalās integrācijas stratēģijas izstrādē un ieviešanā savā bibliotēkā, piedalās semināros, apmācībās, hakatonos un pieredzes apmaiņas braucienos.
	11. Sadarbības partneris nepieciešamības gadījumā var iesaistīt Projekta aktivitātēs citus savus pārstāvjus vai ekspertus, vienojoties par to ar Centru.
	12. Sadarbības partneris apņemas savos sociālajos mēdijos sniegt informāciju par Projekta aktualitātēm un Projekta aktivitātēm, iepriekš saskaņojot sniegtās informācijas saturisko un vizuālo saturu ar Centru.
	13. Visās Projekta aktivitātēs un dokumentos Pusēm ir pienākums ietvert norādi uz Projektu, kā arī izmanot Projekta vizuālās identitātes prasības.
	14. Centrs apņemas nodrošināt Sadarbības partneri ar Projekta vizuālās identitātes prasībām.
	15. Jebkāda informācija, kas nav publiski pieejama un tiks zināma Sadarbības partnerim saistībā ar Līgumu vai Projekta aktivitāšu īstenošana, nevar tikt izpaust trešajām personām bez Centra iepriekšējas saskaņošanas.
	16. Projekta īstenošanas termiņš – 01.05.2024. – 30.04.2026.
2. **PUŠU ATBILDĪGĀS PERSONAS**
	1. Līguma izpildei katra no Pusēm nosaka vienu vai vairākas personas, kuras īstenos Līgumā noteikto sadarbību.
	2. Centra atbildīgā persona – Agrita Sagalajeva, Projekta koordinatore, tālr. +371 29713449, e-pasts: agrita.sagalajeva@kis.gov.lv.
	3. Sadarbības partnera atbildīgā persona (koordinators) – \_\_\_\_\_\_\_\_\_\_\_\_\_\_\_\_\_\_\_\_, tālr. +371 \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.
	4. Ja kāda no Pusēm maina Līguma 2.2. vai 2.3.punktā noteikto atbildīgo personu, tad šī Puse par izmaiņām paziņo otrai Pusei trīs darbdienu laikā, nosūtot informāciju uz Puses e-adresi.
	5. Jebkurš oficiāls paziņojums, lūgums, pieprasījums vai cita informācija saskaņā ar Līgumu tiek noformēta rakstiski. Visi paziņojumi Pusēm tiek sūtīti uz Pušu oficiālajām e-pasta adresēm nosūtot dokumentus, kas parakstīti ar drošu elektronisko parakstu un satur laika zīmogu.
3. **DOMSTARPĪBAS UN STRĪDI**
	1. Visus strīdus un domstarpības, kas varētu rasties Līguma izpildes laikā, Puses risina savstarpējo pārrunu ceļā.
	2. Ja kāda no Pusēm nespēj pildīt no Līguma izrietošās saistības, tā nekavējoties rakstiski paziņo par to otrai Pusei un savstarpēji vienojas par turpmāku rīcību.
	3. Ja kāda no Pusēm nepilda no Līguma izrietošās saistības, strīds tiek izskatīts normatīvajos aktos noteiktajā kārtībā.
4. **NOBEIGUMA NOTEIKUMI**
	1. Līgums stājas spēkā tā parakstīšanas dienā un ir spēkā līdz Pušu saistību pilnīgai izpildei.
	2. Līgums sagatavots elektroniskā dokumenta formā un parakstīts ar Pušu drošiem elektroniskajiem parakstiem, kas satur laika zīmogu.
	3. Jebkuras izmaiņas vai labojumi Līgumā veicami rakstiski un stājas spēkā pēc abpusējas parakstīšanas.
5. **PUŠU REKVIZĪTI**

|  |  |
| --- | --- |
| Centrs: **Kultūras informācijas sistēmu centrs**Tērbatas iela 53 - 2, Rīga, LV-1011Reģ. Nr. 90001708717Valsts KaseKods: TRELLV22Konts: LV92TREL222055805400B\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Direktora p.i. Sandra Ozoliņa  | Sadarbības partneris:**Daugavpils valstspilsētas pašvaldības iestāde “Latgales Centrālā bibliotēka”**Rīgas iela 22, Daugavpils, Reģ. nr. 90000066637. Banka:Kods:Konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Vadītāja Jeļena Šapkova  |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU